**OSNOVNA ŠKOLA SOKOLOVAC**

**PODNOŠENJE ZAHTJEVA ZA UPIS U PRVI RAZRED OSNOVNE ŠKOLE, UTVRĐIVANJE PSIHOFIZIČKOG STANJA DJECE PRIJE UPISA U PRVI RAZRED OSNOVNE ŠKOLE I UPISI U PRVI RAZRED OSNOVNE ŠKOLE ZA ŠKOLSKU GODINU 2024./2025.**

Prije početka provođenja postupka upisa u prvi razred roditelj treba podnijeti **Zahtjev za upis u prvi razred osnovne škole.** Zahtjev roditelj može podnijeti od 22.veljače do 31. ožujka preko poveznice [https://osnovne.-e-upisi.hr/](https://osnovne.-e-upisi.hr/%20) u koju ulazi preko portala e-Građani.

Ukoliko roditelju treba pomoć i podrška u podnošenju zahtjeva (nema sustav e-Građani, nema pristup računalu, internetu i dr.) može to učiniti u školi uz podršku učitelja **12. ožujka** **s početkom u 15 sati**.

Roditelj će biti obaviješten o točnom terminu dolaska. Prilikom dolaska potrebno je ponijeti: osobnu iskaznicu i oib drugog roditelja/skrbnika.

U sklopu utvrđivanja psihofizičkog stanja djece prije upisa u prvi razred provodi se liječnički pregled i školski pregled djeteta.

**Liječnički pregled**  će se odvijati u Službi za školsku medicinu, Zavod za javno zdravstvo, Trg Tomislava dr. Bardeka 10/10, Koprivnica, I kat, kod liječnice Andreje Kos Milkić, dr. med.

**25. ožujka; 26. ožujka i 27. ožujka 2024.godine**

**Školski pregledi** će se odvijati u Osnovnoj školi Sokolovac

**10. travnja, 16. travnja, 17. travnja, 23. travnja i 24. travnja**

**Roditelji će dobiti pozive** za liječnički i za školski pregled djeteta **na kućnu adresu**.

**Na liječnički pregled je potrebno donijeti** :

1. POZIV ZA LIJEČNIČKI PREGLED DJETETA koji će roditelji pravovremeno dobiti na kućnu adresu
2. ZDRAVSTVENU ISKAZNICU
3. ISKAZNICU IMUNIZACIJE odnosno cjepnu knjižicu (bijela ili plava knjižica u kojoj su zabilježena cjepiva koje je dijete primilo od rođenja do polaska u školu)
4. ZDRAVSTVENI KARTON DJETETA ili izvod iz zdravstvenog kartona od pedijatra ili obiteljskog liječnika
5. ZUBNU PUTOVNICU koju će roditelji dobiti od stomatologa
6. ISPUNJEN UPITNIK ZA RODITELJE (**koji će roditelj dobiti uz poziv**)
7. DODATNU DOKUMENTACIJU UKOLIKO POSTOJI (povijest bolesti u slučaju da dijete ima kronične bolesti i zdravstvene teškoće, nalaz logopeda i/ili psihologa, rješenje o tjelesnom oštećenju, mišljenje predškolske ustanove)

U sklopu pregleda provodi se nacionalni PROBIR NA HIPERKOLESTEROLEMIJU te će se svakom djetetu izdati uputnica za vađenje krvi u laboratoriju.

NAKON OBAVLJENOG PREGLEDA DIJETE ĆE PRIMITI CJEPIVO protiv ospica, zaušnjaka i rubeole u lijevu nadlakticu, te cjepivo protiv poliomijelitisa u desnu nadlakticu – prema Provedbenom programu obveznog cijepljenja u Republici Hrvatskoj u 2024. godini.

NEMOJTE DOLAZITI NA PREGLED ako dijete ili roditelj u pratnji ima **simptome respiratorne bolesti ili povišenu temperaturu** nego kontaktirajte liječnicu telefonom radi dogovara za naknadni termin pregleda.

*U slučaju spriječenosti dolaska na pregled u predviđenom terminu potrebno je* *javiti se liječnici na broj telefona* ***048/ 655-140*** *ili* ***098 592 798***

**Na školski pregled je potrebno donijeti** :

1. POZIV ZA ŠKOLSKI PREGLED DJETETA koji će roditelji pravovremeno dobiti na kućnu adresu
2. ISPUNJEN **ŠKOLSKI UPITNIK** ZA RODITELJE (koji će roditelj dobiti uz poziv)
3. DODATNU DOKUMENTACIJU UKOLIKO POSTOJI (mišljenja logopeda i/ili psihologa i mišljenje predškolske ustanove)

*U slučaju spriječenosti dolaska u navedenom terminu potrebno je javiti se u****tajništvo škole****na telefon****048 / 838 - 068.***

Pregledi će se odvijati u matičnoj školi u Sokolovcu.

**Upoznavanje djeteta, roditelja i učitelja** uz podršku i pomoć prema potrebi prilikom e-upisa u OŠ će se održati u prostorima OŠ Sokolovac **18. lipnja 2024. god.** s početkom **u 15 sati**.

Roditelji će dobiti obavijest o točnom terminu dolaska za roditelja i dijete.

Ravnatelj:

Saša Korkut, prof.